《东山草堂四首为刘大司马作 其二》
明代·何孟春

昔闻谢安石，栖迹会稽山。一为苍生起，功收谈笑间。

我公济世才，舒卷有余闲。吹律岁载成，遗荣身早还。

东山楚犹越，千载相孱颜。末路士多拘，高风谁更攀。

作者简介：何孟春（1474-1536）字子元，湖广郴州人，李东阳弟子，学问广博。弘治六年（1493）进士，历官至云南巡抚，礼部侍郎。谥文简，著有《何文简疏议》《何燕泉诗集》《馀冬诗话》《孔子家语注》等。